CELEX: 62008CN0035
Language: mt
Date: 2008-01-31 00:00:00
Title: Kawża C-35/08: Talba għal deċiżjoni preliminari magħmula mill-Finanzgericht Baden-Württemberg fil- 31 ta' Jannar 2008 — Grundstücksgemeinschaft Busley/Cibrian vs Finanzamt Stuttgart-Körperschaften

12.4.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 92/15
            
         Talba għal deċiżjoni preliminari magħmula mill-Finanzgericht Baden-Württemberg fil-31 ta' Jannar 2008 — Grundstücksgemeinschaft Busley/Cibrian vs Finanzamt Stuttgart-Körperschaften
   (Kawża C-35/08)
   (2008/C 92/28)
   Lingwa tal-kawża: Il-Ġermaniż
   Qorti tar-rinviju
   Finanzgericht Baden-Württemberg
   Partijiet fil-kawża prinċipali
   
      Rikorrenti: Grundstücksgemeinschaft Busley/Cibrian
   
      Konvenut: Finanzamt Stuttgart-Körperschaften
   Domandi preliminari
   
               1.
            
            
               
                           (a)
                        
                        
                           L-Artikolu 56 KE jipprekludi li persuna fiżika li hija suġġetta b'mod illimitat għat-taxxa fil-Ġermanja ma tistax tnaqqas, mill-bażi ta' kalkolu tat-taxxa tagħha fuq id-dħul fil-Ġermanja għas-sena li matulha sar it-telf, telf li jirriżulta mill-kiri u mil-leasing ta' immobbli li jinsab fi Stat Membru ieħor ta' l-UE kuntrarjarment għal dak li jkun il-każ fir-rigward tat-telf li jirriżulta minn immobbli li jinsab fit-territorju nazzjonali?
                        
                     
                           (b)
                        
                        
                           Huwa rilevanti jekk il-persuna fiżika għamlitx l-investiment immobiljari hija stess jew id-dritt Komunitarju huwa xorta waħda miksur fil-każ li l-persuna fiżika saret il-proprjetarja ta' l-immobbli li jinsab fi Stat Membru ieħor permezz ta' wirt?
                        
                     
         
               2.
            
            
               L-Artikolu 56 KE jipprekludi li persuna fiżika li hija suġġetta b'mod illimitat għat-taxxa fil-Ġermanja tista', fil-kuntest tad-determinazzjoni tal-qligħ mill-kiri u mil-leasing li jirriżulta minn immobbli li jinsab fi Stat Membru ieħor ta' l-UE, tapplika biss l-ammortament normali filwaqt li, għal immobbli li jinsabu fit-territorju nazzjonali, hija tkun tista' tapplika ammortament digressiv iktar ogħli?
            
         
               3.
            
            
               Jekk l-ewwel u t-tieni domandi għandhom jingħataw risposta negattiva, id-dispożizzjonijiet nazzjonali kkontestati huma kuntrarji għall-moviment liberu stabbilit fl-Artikolu 18 KE?